**ОКУУЧУЛАРДЫН ЭЛ АРАЛЫК АСТРОНОМИЯЛЫК ТУРНИРИ ЖӨНҮНДӨ МААЛЫМАТ**

**Кыргызстанда 2019-жылдын 16-апрелинен 19-апрель аралыгында Окуучулардын астрономиялык турнири «XXI кылымдын интеллектуалдары» конкурсунун алкагында өтөт.**

**Окуучулардын астрономиялык турнири (АСТРОТУРНИР)** – бул, 7-11-класстардын окуучуларынын изилдөөчүлүк жана илимий проблемаларды чечүүдө, өзүнүн чечимдерин так бере алуулары, илимий талкууларда – «салгылаштарда» аларды негиздеп берүүлөрүнүн командалык таймашы.

Астротурнир ачык болуп эсептелет, тактап айтканда, ага Кыргызстандын жана башка өлкөлөрдүн ар кайсы шаарынан, мектебинен, уюмунан ж.б. командалар катыша алат. Астротурнирдин финалында катыша турган командалардын саны Регламент, Астротурнирдин Кеӊешинин чечимдери менен аныкталат.

Командалар илимий дискуссияларга – «салгылаштарга» катышат, «салгылаштарга» катышуучу командалардын саны, алардын ырааттуулугу жана өткөрүү эрежелери Турнирдин Регламенти менен аныкталат.

**Астротурнирдеги командалардын сандык курамы**: 5 адам. Команданын персоналдык курамы Турнирдин бардык убагында өзгөрбөйт. Команданы капитан жетектейт, ал Турнир учурунда команданын расмий өкүлү болуп саналат. Команданы бир жетекчи коштойт. Жетекчилер команданын мүчөсү болуп саналбайт.

**Калыстар** Астротурнирди өткөрүү мезгилинде **Уюштуруу комитети тарабынан түзүлөт**. Калыстардын курамында иш алып барууга илимий жана окуу мекемелеринин кызматкерлери жана окутуучулары тартылат. Командалардын жетекчилери дагы калыстар тобунун курамына киргизилет.

**Тапшырмалардын топтомунун акыркы вариантын түзүү Астротурнир башталганга чейин 1 ай калганда ишке ашырылат** жана БРИТА «Алтын түйүндүн» **www.rdita.kg.** расмий барагында жайгаштырылат.

Астротурнир уюштуруу комитети тарабынан бекитилген мөөнөттө өткөрүлөт.

Командалар илимий дискуссияларда – «салгылашууларга» катышат:

а) Тандоо салгылаштарынын эки, үч же төрт сериясы, анда бардык команда катышат;

б) Финалдык салгылаш, анда тандоо салгылашынын жыйынтыктарынын суммасы боюнча мыкты жыйынтыктарды көрсөткөн эки, үч же төрт команда катышат.

Тандоо салгылаштарынын ар бир сериясы үчүн (биринчи салгылаш, экинчи салгылаш…) топтор боюнча командаларды бөлүштүрүү уюштуруу комитети тарабынан ишке ашырылат.

***Биринчи тандоо салгылашы көрсөтмөлүү болушу мүмкүн***. Көрсөтмөлүү салгылаш Турнирди ачуу күнү өткөрүлөт, ага N команда катышат, эреже катар, N=3. Биринчи кезекте, бул N командаларды тандоо каалоо боюнча ишке ашырылат.

**«Салгылаштарга» сунушталуучу техникалык каражаттар** – доска, бор, плакаттарды чаптоочу жер. Тапшырмаларды компьютерде презентациялоо үчүн техникалык каражаттардын болушун талап кылуу караштырылбайт.

**Салгылаштар үчүн тапшырмаларды тандоо**

Башында калыстар буга чейин тандоо салгылаштарында баяндалган жана оппоненттелген тапшырмалардын тизмесин жарыялайт (командалардын биринчи салгылашында мындайлар болбойт). Калган тапшырмалардын ичинен салгылаш үчүн тапшырмаларды тандоо жүргүзүлөт. Эгер калган тапшырмалар салгылашка катышып жаткан командалардын санынан азыраак болсо, буга чейин командалар тарабынан оппоненттелген (бирок билдирилбеген) тапшырмалар тапшырмалардын оюну үчүн мүмкүн боло тургандардын катарына кайтарылат. Калган тапшырманын ичинен кезеги боюнча (адегенде – жашырын, калыстардын тизмесин сунуштоо жолу менен, андан кийин калыстардын суроолоруна жооп берүү аркылуу) салгылашка катышып жаткан командалардын саны менен бирдей болгонго чейин аларды чыгарып жүрүп отурушат.

Окуучулардын астрономиялык турнирине катышуу үчүн табыштамалар 2019-жылдын 4-апрелине чейин онлайн режиминде берилет. Каттоонун башталгандыгы тууралуу маалымат БРИТА «Алтын түйүндүн» rdita.kg сайтына жайгаштырылат.